GAUTENG. – ’n Meisie (9) se dapperheid het gelei tot die ontbloting van ’n man wat glo kinders seksueel aanrand.
Volgens Times Live het die meisie gesien hoe ’n vyfjarige meisie uit die sinkhuis van ’n 22-jarige man loop. Sy het die vyfjarige gekonfronteer en haar gevra wat sy daar gedoen het. Die twee het gepraat oor wat in die sinkhuis gebeur het.
Die ma van die ouer kind sê ’n buurman/buurvrou het gehoor waaroor die kinders gepraat het en het dit gaan aangee.
“My dogter het gesê sy het besluit om die vyfjarige te konfronteer omdat sy geweet het dat die oom haar ook seergemaak het.”